उस्ताद अल्ला रक्खा
उस्ताद अल्ला रक्खा कुरैशी (२९ अप्रैल १९१९ - ३ फरवरी २०००), अल्ला रक्खा के नाम से लोकप्रिय, एक भारतीय तबला वादक थे, वे हिंदुस्तानी शास्त्रीय संगीत में विशिष्ट स्थान रखते थे। वह सितार वादक रवि शंकर के लगातार संगतकार थे। उनके पुत्र जाकिर हुसैन एक प्रख्यात तबला वादक हैं।
सिगार
खोजकर्ता क्रिस्टोफर कोलंबस को आम तौर पर यूरोप में तंबाकू की शुरुआत करने का श्रेय दिया जाता है। कहा जाता है कि कोलंबस की 1492 की यात्रा के दौरान उनके दल के दो साथियों रोड्रिगो डी॰ जेरेज और लुईस डी॰ टोरेस ने हिस्पेनियोला द्वीप पर पहली बार तम्बाकू को देखा था, जब वहाँ के निवासियों ने उन्हें कुछ सूखे पत्ते भेंट किये थे जिनसे एक विशिष्ट प्रकार की सुगंध फैलती थी। तंबाकू सभी कैरेबियाई द्वीपों में व्यापक रूप से दूर-दूर तक फैला हुआ था और इसीलिये उन्होंने एक बार फिर इसे क्यूबा में देखा जहाँ कोलंबस और उसके साथी जाकर बस गए थे। उनके नाविकों ने बताया कि क्यूबा के द्वीप पर रहने वाले टाइनोस सिगार के एक आदिम स्वरूप का धूम्रपान करते थे, जिसे तम्बाकू के सूखे पत्तों को अन्य पत्तों जैसे कि ताड़ या केले के पत्तों में लपेटकर और मोड़कर बनाया जाता था।